कमलाकर भट्ट

**कमलाकर भट्ट** एक प्रधान स्मार्त पंडित थे । उनके परदादा ऋग्वेदी देशस्थ ब्राह्मण रामेश्वर भट्ट १५२२ ई० मे पैठण छोड़कर वाराणसी चले आए थे । रामेश्वर भट्ट के पुत्र नारायण भट्ट अपने समय (लिखावटों की समय १५४०-१५७० ई०) के एक दिग्गज पंडित थे । *त्रिस्थलीसेतु*, *अन्त्येष्टिपद्धति* और *प्रयोगरत्न* उन्के प्रमुख रचनाए है । उन्के प्रतिभा से प्रभावित होकर उन्ही के निर्देश मे टोडरमल ने काशी विश्वनाथ मंदिर का पुनर्निर्माण किया था । नारायण भट्ट ने ही वहा विश्वनाथ ज्योतिर्लिंग की पुनःप्रतिष्ठा की थी, जिसके लिये वाराणसी के सारे पण्डितों ने मिलकर उन्कों 'जगद्गुरु' उपाधि दिया था । नारायण भट्ट के ज्येष्ठपुत्र तथा कमलाकर भट्ट के पिता रामकृष्ण भट्ट मीमांसा-दर्शन और स्मृतिशास्त्र के सुप्रसिद्ध पंडित थै । दुसरे पुत्र शंकर भट्ट भी मीमांसा-दर्शन के बड़े पंडित थे । शंकर भट्ट के पुत्र नीलकण्ठ भट्ट ने अपने पृष्ठपोषक (इटावा जिला मे स्थित) भरेह के राजा भगवन्तदेव सेंगर के नाम पर *भगवन्तभास्कर* नामक धर्म-कर्म के अनुष्ठान-पद्धति और धर्म के सिद्धांत से संबंधित एक विशाल ग्रंथ की रचना की है । गुजरात, महाराष्ट्र और कोंकण के हिन्दु लोग इस ग्रन्थ के विधानों को मानते है । कमलाकर भट्ट के बड़े भाई दिवाकर भट्ट के पुत्र विश्वेश्वर  भट्ट (उर्फ गागा भट्ट) ने छत्रपति शिवाजी का राज्याभिषेक किया था । 

इन्होने निम्नलिखित ग्रन्थकी रचना की है 
#हिन्दुशास्त्रों मे वर्णित विभिन्न धर्म-कर्मों के अनुष्ठान-पद्धति और धर्म के मामले मे विशेष सिद्धांतों से संबंधित १६१२ ई० मे रचित *[[निर्णयसिन्धु]]* (इस ग्रन्थ मे करीब १०० स्मृतिआ और ३०० निबंधों से वचन उद्धृत किया गया है) 
#हिन्दुशास्त्रों मे वर्णित के विभिन्न तरीक़े के शान्ति-स्वस्त्ययन के अनुष्ठान-पद्धति से संबंधित *शान्तिरत्न*
#हिन्दुशास्त्रों मे वर्णित विभिन्न तरीके के प्रायश्चित्तों के अनुष्ठान-पद्धति से संबंधित *प्रायश्चित्तरत्न*
#हिन्दुशास्त्रों मे वर्णित कर्मविपाक से संबंधित *कर्मविपाकरत्न*
#हिन्दुशास्त्रों मे वर्णित भक्ति के विभिन्न लक्षण से संबंधित *भक्तिरत्न*
#हिन्दुशास्त्रों मे वर्णित विभिन्न दानकर्मों के अनुष्ठान-पद्धति से संबंधित *दानकमलाकर*
#हिन्दुशास्त्रों मे वर्णित बावड़ी, कूया, तालाव, बगीचा, सेतु और घरों के निर्माणविधि और उन्के प्रतिष्ठा के अनुष्ठान-पद्धति से संबंधित *पूर्तकमलाकर*
#हिन्दुशास्त्रों मे वर्णित विभिन्न देवताओं की मूर्ति और मंदिर के प्रतिष्ठा-पद्धति से संबंधित *प्रतिष्ठाकमलाकर*
#हिन्दुशास्त्रों मे वर्णित विभिन्न संस्कारों के अनुष्ठान-पद्धति से संबंधित *संस्कारकमलाकर*
#हिन्दुशास्त्रों मे वर्णित राज्य-शासन के पद्धति से संबंधित *नीतिकमलाकर*
#हिन्दुशास्त्रों मे वर्णित विभिन्न तरीक़े के व्रतों के अनुष्ठान-पद्धति से संबंधित *व्रतकमलाकर*
#हिन्दुशास्त्रों मे वर्णित समय-गणना के विधि से संबंधित *समयकमलाकर* 
#हिन्दुशास्त्रों मे वर्णित विभिन्न मन्त्र के प्रयोग से संबंधित *मन्त्रकमलाकर*
#हिन्दुशास्त्रों मे वर्णित कानूनी विचार-प्रक्रिया से संबंधित *व्यवहारकमलाकर*
#हिन्दुशास्त्रों मे वर्णित विभिन्न तीर्थस्थल के माहात्म्य और तीर्थयात्रा के अनुष्ठान-पद्धति से संबंधित *तीर्थकमलाकर*
#हिन्दुशास्त्रों मे वर्णित विभिन्न तरीक़े के श्राद्धों के अनुष्ठान-पद्धति से संबंधित *श्राद्धसार*
#हिन्दुशास्त्रों मे वर्णित विभिन्न तरीक़े के सदाचारों से संबंधित *आचारदीपिका*
#हिन्दुशास्त्रों मे वर्णित सम्पत्ति के उत्तराधिकार-विधि से संबंधित *दायविभाग*
#हिन्दुशास्त्रों के बीच मतभेद निरसन से संबंधित *विवादताण्डव*
#हिन्दुशास्त्रों मे वर्णित शूद्रों के विभिन्न अधिकारों से संबंधित *शूद्रधर्मतत्त्व*
#ब्राह्मणोके गोत्र से संबंधित *गोत्रप्रवरदर्पण*
#ऋग्वेदी ब्राह्मणोके सन्ध्यावन्दनादि दैनिक क्रियायो के अनुष्ठान-पद्धति से संबंधित *बह्वृचाह्निकप्रयोग*
#लापता वा अपहृत सामान और व्यक्ति को वापस पाने के लिये कार्तवीर्याजुन के उपासना से संबंधित *कार्तवीर्यार्जुनदीपदानप्रयोग*
#मीमांसा-सूत्र के उपर *शास्त्रमाला* नामक स्वरचित टीका
#कुमारिल भट्ट  विरचित *तन्त्रवार्तिक* नामक मीमांसा-दर्शन के एक महत्वपूर्ण ग्रन्थ के उपर *तन्त्रवार्तिकटीका* नामक स्वरचित टीका
#पार्थसारथि मिश्र के *शास्त्रदीपिका* नामक मीमांसा-सूत्र के भाष्य के उपर *शास्त्रदीपिकालोक* नामक स्वरचित टीका
#मीमांसा-दर्शन के विभिन्न तरीक़े के नियम ओर उन्के प्रयोग से संबंधित *तत्त्वकमलाकर*
#मीमांसा-दर्शन के उपर *मीमांसा-कुतूहल* नामक स्वरचित निबंध   
#मम्मताचार्य विरचित *काव्यप्रकाश* नामक संस्कृत काव्यशास्त्र के एक महत्वपूर्ण ग्रन्थ के उपर *काव्यप्रकाशव्याखा* नामक स्वरचित टीका 
#*रामकौतुक* नामक स्वरचित संस्कृत काव्य 

इन ग्रन्थों के देखने से विदित होता है कि कमलाकर भट्ट १६१०-१६४० ई० काल मे अपनी सारे लिखावटें की थी । अभी तक सिर्फ *निर्णयसिन्धु*, *शान्तिरत्न* और  *शूद्रधर्मतत्त्व* - इन ३ किताबों को ही छपवाया गया है । बंगाल, असम और मिथिला को छोड़कर भारत के और सभी इलाकों के हिन्दु, विषेश करके जो उत्तर भारत मे रहते है, वो *निर्णयसिन्धु* और *विवादताण्डव* के विधान को मानते है । १८५४ ई० मे नेपालके प्रधानमंत्री जङ्गबहादुर राणा ने *मुलुकी आइन* नामक संविधान को *निर्णयसिन्धु* के आधार पर निर्माण किया था ।

कमलाकर भट्ट नामसे एक और विख्यात पंडित वाराणसी मे रहते थे । वे नृसिंह भट्ट के पुत्र, कृष्ण भट्ट के पौत्र और दिवाकर दैवज्ञ के प्रपौत्र थे । उन्के पूर्वजों का निवास महाराष्ट्र के परभणी जिला मे स्थित गोलग्राम मे था । उन्होंने *[[सूर्यसिद्धान्त]]* के उपर *सौरवासना* नामक स्वरचित टीका, गणितशास्त्र से संबंधित *शेषवासना* नामक स्वरचित ग्रन्थ और *सिद्धान्ततत्त्वविवेक* (१६५८ ई० मे रचित) नामक ज्योतिषशास्त्र से संबंधित एक महत्वपूर्ण ग्रन्थ कि रचना की है ।

## सन्दर्भ

## बाहरी कड़ियाँ
*निर्णयसिन्धु (ज्वालाप्रसाद मिश्र द्वारा हिन्दी टीका सहित)
*''History of Dharmaśāstra'' Vol I Part II by M.M Pandurang Vaman Kane 

श्रेणी:स्मार्त